./data/phi2331/phi020/phi2331.phi020.perseus-lat2.xml
non legitimo sed indicto senatus die consul iam domi conventus cum praetoribus, aedilibuset tribunis plebis venit in Curiam, praefectus urbi, cui nescio quid redoluerat, et qui publicas litteras non acceperat, a conventu se abstinuit  sed profuit, nam consul ante solitas adclamationes, priusquam aliquid in Maximinum feliciter diceretur, ait: Patres conscripti, Gordiani duo, pater et filius, ambo ex consulibus, unus vester pro consule, alter vester legatus, magno Afrorum consilio imperatores suntappellati, gratias igitur agamus Thysdritanae iuventuti, gratias Carthaginiensi populo semper de voto; abinmani nos belua, ab illa fera vindicaverunt  quid timide auditis? quid circumspicitis? quid cunctamini?hoc est quod semper optastis  hostis est Maximinus; di facient ut esse iam desinat, et Gordiani senis felicitatem atque prudentiam, iuvenis virtutem atqueconstantiam laeti experiamus post haec litteraslegit Gordianorum ad senatum et ad se missas, tunc adclamavit senatus: Di, vobis gratias, liberati ab hostibus sumus, sic penitus liberemur  Maximinum hostem omnes iudicamus  Maximinum cum filio disin feris devovemus  Gordianos Augustos appellamus  Gordianos principes agnoscimus  imperatores desenatu di conservent, imperatores nobiles victores videamus, imperatores nostros Roma videat, hostes publicos qui occiderit, praemium meretur